In nomine Domini. Notum sit omnibus hominibus presentibus et futuris, quod Rodulfus, gratia Dei conpunctus, annuente uxore sua Eva et filiis suis Tetbaldo scilicet et Rotberto, Rodulfo, Widone, et Widrico, pro animæ suæ redemptione et animarum istorum et antecessorum eorum dedit Cluniacensi æcclesiæ in honore beati Petri apostoli consecrate et domno Hugoni abbati ac Deo illic servientibus, æcclesiam de Wascicorte, et decimam annonæ videlicet et vini cæterarumque rerum illic pertinentium, et decimam telonii quod tenebat in portu Medantæ.